Tulostoma brumale

Tulostoma brumale Agaricaceae familiako onddo espezie bat da. Ez du balio sukaldaritzarako.

Sinonimoak: Tulostoma mammosum, Tulostoma pedunculatum.

Deskribapena 
Burua: Globo itxurakoa, 0,6 eta 1,5 cm bitarteko diametrokoa, tutu irten baten formako peristoma apikalarekin, okre-arrexka koloreko orban batez inguratua, okre kolore oso argikoa edo krema zikin kolorekoa.

Hanka: Gogorra, haritsua, okre-arrexka, 1,5 eta 3 (7) cm bitarteko garaierakoa eta 2 eta 3 mm bitarteko lodierakoa.

Gleba: Arre-herdoil kolorekoa.

Etimologia: Tulostoma terminoa, konkor, kailu, iltze,  esan nahi duen grekozko "tylos" hitzetik dator eta ahoa, ostioloa esan nahi duen latinezko "stoma" hitzetik. Brumale epitetoa berriz latinetik dator, negua, esan nahi duen "brumale-is" hitzetik. Hazten den sasoiagatik.

Jangarritasuna 
Sukaldaritzako interesik gabea.

Nahasketa arriskua 
Tulostoma fimbriatum delakorekin nahas daiteke, honek ostiolo apikal finbriatua du, eta ez peristoma tubibiformea.

Sasoia eta lekua 
Udazkenean; leku beroetan eta hareatsuetan hazten da. Urria.

Banaketa eremua 
Ipar Amerika, Txile, Brasil, Europa, Errusia, Erdialdeko Asia, Boli Kosta, Txina, Japonia, Filipinak, Australia, Zeelanda Berria.

Erreferentzia

Kanpo estekak 

Tulostoma